Audi 80 (B2)

Audi 80 B2 (Typ 81) on Audi 80:n toisen sukupolven malli, jota valmistettiin vuosina 1978–1986. Se korvasi edeltäneen B1-mallin ja seuraajaksi tuli B3. Pohjois-Amerikassa autoa myytiin Audi 4000 -nimisenä.

 Audi 80 B2 (1978–1986) 

Toisen sukupolven Audi 80 esiteltiin syksyllä 1978 neliovisena sedanina. Sen rinnalle tuli myös kaksiovinen versio seuraavan vuoden alussa. Mallisarjaan kuuluivat myös kaksiovinen Audi Coupé ja sen suorituskykyisempi versio Audi Quattro. 80-mallin rinnalla myytiin myös paremmin varusteltua ja suurempimoottorista Audi 90 -mallia. Samalle pohjalevylle Audi 80:n kanssa perustuu myös muutamaa vuotta myöhemmin esitelty Volkswagen Passat B2.
vasen|pienoiskuva|Kaksiovinen Audi 80 B2.
Syksyllä 1984 mallin ulkonäköä uudistettiin vuonna 1982 esiteltyä suurempaa Audi 100 -mallia vastaavaksi. Muutoksia tehtiin muun muassa puskureihin, ajovaloihin ja etusäleikköön. Lisäksi takavaloista tuli aiempaa suuremmat ja takaluukun kansi aukesi nyt puskurin yläreunasta saakka.
vasen|pienoiskuva|Facelift-mallin Audi 80 B2. 

 Lähteet 

 Aiheesta muualla 

80 (B2)
Luokka:D-segmentin autot
Luokka:1970-luvun autot
Luokka:1980-luvun autot